CELEX: 32005D0382
Language: da
Date: 2005-05-18 00:00:00
Title: 2005/382/EF: Kommissionens beslutning af 18. maj 2005 om godkendelse af metoder til klassificering af svinekroppe i Ungarn (meddelt under nummer K(2005) 1448)

19.5.2005   
            
            
               DA
            
            
               Den Europæiske Unions Tidende
            
            
               L 126/55
            
         
      KOMMISSIONENS BESLUTNING
   
   af 18. maj 2005
   om godkendelse af metoder til klassificering af svinekroppe i Ungarn
   (meddelt under nummer K(2005) 1448)
   (Kun den ungarske udgave er autentisk)
   (2005/382/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
   ud fra følgende betragtninger:
   
               (1)
            
            
               I artikel 2, stk. 3, i forordning (EØF) nr. 3220/84 er det fastsat, at klassificeringen af svinekroppe sker ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele. Kun klassificeringsmetoder med en vis maksimal tolerance for statistiske beregningsfejl kan godkendes. Denne tolerance er fastlagt i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (2).
            
         
               (2)
            
            
               Den ungarske regering har anmodet Kommissionen om at godkende fire metoder til klassificering af svinekroppe og har indgivet resultaterne af sine dissektionsprøver, som blev udført inden tiltrædelsen, ved at forelægge del 2 af protokollen i henhold til artikel 3 i forordning (EØF) nr. 2967/85.
            
         
               (3)
            
            
               En evaluering af denne anmodning har vist, at betingelserne for, at disse klassificeringsmetoder kan godkendes, er opfyldt.
            
         
               (4)
            
            
               I henhold til artikel 2 i forordning (EØF) nr. 3220/84 kan medlemsstaterne bemyndiges til at fastsætte en anden udskæring af svinekroppe end den i nævnte artikel omhandlede standardudskæring, når handelssædvane eller tekniske krav gør en sådan fravigelse hensigtsmæssig.
            
         
               (5)
            
            
               I Ungarn kræver traditionerne for udskæring af slagtekroppe og dermed handelssædvane, at slagtekroppene kan præsenteres med flomme og mellemgulv. Dette bør tages i betragtning ved tilpasning af vægten til standardudskæringens vægt.
            
         
               (6)
            
            
               Apparater og klassificeringsmetoder må kun ændres ved en ny kommissionsbeslutning vedtaget på baggrund af de indhøstede erfaringer. Den foreliggende godkendelse kan derfor tilbagekaldes.
            
         
               (7)
            
            
               De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød —
            
         VEDTAGET FØLGENDE BESLUTNING:
   Artikel 1
   Følgende metoder godkendes til klassificering af svinekroppe i henhold til forordning (EØF) nr. 3220/84 i Ungarn:
   
               a)
            
            
               apparatet Fat-O-Meater FOM S70 og Fat-O-Meater FOM S71 med tilhørende beregningsmetoder, hvis enkeltheder er anført i bilaget, del 1.
            
         
               b)
            
            
               apparatet Uni-Fat-O-Meater FOM S89 (UNIFOM) med tilhørende beregningsmetoder, hvis enkeltheder er anført i bilaget, del 2.
            
         
               c)
            
            
               apparatet benævnt Ultra FOM 200 med tilhørende beregningsmetoder, hvis enkeltheder er anført i bilaget, del 3.
            
         
               d)
            
            
               apparatet benævnt Fully automatic ultrasonic carcase grading (AUTOFOM) med tilhørende beregningsmetoder, hvis enkeltheder er anført i bilaget, del 4.
            
         Hvad angår det i stk. 1, litra c), omhandlede apparat Ultra FOM 200, skal det efter afslutningen af målingen være muligt på slagtekroppen at kontrollere, om apparatet har målt værdierne SZ1 og SZ2 på det sted, der er fastsat i bilaget, del 3, punkt 3. Målestedet skal derfor afmærkes samtidig med, at målingen foretages.
   Artikel 2
   Uanset den i artikel 2, stk. 1, i forordning (EØF) nr. 3220/84 omhandlede standardudskæring er det ikke nødvendigt at fjerne flomme og mellemgulv fra svinekroppen før vejning og klassificering. For at kunne fastslå noteringerne på svinekroppe på et sammenligneligt grundlag nedsættes den konstaterede vægt af den varme krop:
   
               a)
            
            
               når det drejer sig om mellemgulv, med 0,35 %
            
         
               b)
            
            
               når det drejer sig om flomme, med 1,68 %.
            
         Artikel 3
   Det er ikke tilladt at ændre apparater eller beregningsmetoder.
   Artikel 4
   Denne beslutning er rettet til Republikken Ungarn.
   
      Udfærdiget i Bruxelles, den 18. maj 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 301 af 20.11.1984, s. 1. Senest ændret ved forordning (EF) nr. 3513/93 (EFT L 320 af 22.12.1993, s. 5).
   
      (2)  EFT L 285 af 25.10.1985, s. 39. Ændret ved forordning (EF) nr. 3127/94 (EFT L 330 af 21.12.1994, s. 43).
   
      BILAG
      METODER TIL KLASSIFICERING AF SVINEKROPPE I UNGARN
      Del 1
      FAT-O-MEATER FOM S70 OG FAT-O-MEATER FOM S71
      
                  1.
               
               
                  Svinekroppe klassificeres ved hjælp af apparatet benævnt Fat-O-Meater FOM S70 og Fat-O-Meater FOM S71.
               
            
                  2.
               
               
                  Apparatet er udstyret med en sonde med en diameter på 6 mm, der indeholder en optisk sonde af type MQ, der er fremstillet af Radiometer København/Slagteriernes Forskningsinstitut, og som har en dybdeanvendelse mellem 5 mm og 105 mm. Måleværdierne udtrykkes i beregnet indhold af magert kød ved hjælp af en computer af henholdsvis type S70 og S71.
               
            
                  3.
               
               
                  Svinekroppens indhold af magert kød beregnes efter følgende formel:
                  
                      = 54,043661 – 0,170496 × SZ1 – 0,568425 × SZ2 + 0,215384 × H2 + 0,048995 × W
                  hvor:
                  
                              
                                 
                           
                           
                              =
                           
                           
                              det beregnede indhold af magert kød (i procent)
                           
                        
                              SZ1
                              
                           
                           
                              =
                           
                           
                              spæklagets tykkelse målt i mm på målepunktet P1 (8 cm fra svinekroppens midterlinje mellem tredje og fjerde lændehvirvel)
                           
                        
                              SZ2
                              
                           
                           
                              =
                           
                           
                              spæklagets tykkelse målt i mm på målepunktet P2 (6 cm fra svinekroppens midterlinje mellem tredje og fjerde bageste ribben)
                           
                        
                              H2
                              
                           
                           
                              =
                           
                           
                              muskeltykkelse målt i mm på målepunktet P2 (6 cm fra svinekroppens midterlinje mellem tredje og fjerde bageste ribben)
                           
                        
                              W
                           
                           
                              =
                           
                           
                              vægten af den varme krop (kg).
                           
                        Formlen gælder for slagtekroppe på mellem 50 og 120 kg.
               
            Del 2
      UNI-FAT-O-MEATER FOM S89 (UNIFOM)
      
                  1.
               
               
                  Svinekroppe klassificeres ved hjælp af apparatet benævnt Uni-Fat-O-Meater FOM S89 (UNIFOM).
               
            
                  2.
               
               
                  Apparatet er det samme som det apparat, der er beskrevet i del 1, punkt 2. UNIFOM afviger dog fra FOM med hensyn til computer og programmel til fortolkning af refleksionsprofilen fra den optiske sonde. Desuden er UNIFOM ikke forbundet med vejeinstrumentet.
               
            
                  3.
               
               
                  Svinekroppens indhold af magert kød beregnes efter følgende formel:
                  
                      = 53,527 – 0,127 × SZ1 – 0,563 × SZ2 + 0,283 × H2
                  
                  hvor:
                  
                              
                                 
                           
                           
                              =
                           
                           
                              det beregnede indhold af magert kød (i procent)
                           
                        
                              SZ1
                              
                           
                           
                              =
                           
                           
                              spæklagets tykkelse målt i mm på målepunktet P1 (8 cm fra svinekroppens midterlinje mellem tredje og fjerde lændehvirvel)
                           
                        
                              SZ2
                              
                           
                           
                              =
                           
                           
                              spæklagets tykkelse målt i mm på målepunktet P2 (6 cm fra svinekroppens midterlinje mellem tredje og fjerde bageste ribben)
                           
                        
                              H2
                              
                           
                           
                              =
                           
                           
                              muskeltykkelse målt i mm på målepunktet P2 (6 cm fra svinekroppens midterlinje mellem tredje og fjerde bageste ribben).
                           
                        Formlen gælder for slagtekroppe på mellem 50 og 120 kg.
               
            Del 3
      ULTRA FOM 200
      
                  1.
               
               
                  Svinekroppe klassificeres ved hjælp af apparatet benævnt Ultra FOM 200.
               
            
                  2.
               
               
                  Apparatet er udstyret med en ultralydssonde, 4 MHz (Krautkrämer MB 4 SE). Ultralydsignalet digitaliseres, lagres og behandles af en mikroprocessor (type Intel 80 C 32). Ultra-FOM-apparatet omregner selv måleværdierne til beregnet indhold af magert kød.
               
            
                  3.
               
               
                  Svinekroppens indhold af magert kød beregnes efter følgende formel:
                  
                      = 59,989 – 0,265 × SZ1 – 0,402 × SZ2 + 0,007625 × H2 + 0,08837 × W
                  hvor:
                  
                              
                                 
                           
                           
                              =
                           
                           
                              det beregnede indhold af magert kød (i procent)
                           
                        
                              SZ1
                              
                           
                           
                              =
                           
                           
                              spæklagets tykkelse målt i mm på målepunktet P1 (7 cm fra svinekroppens midterlinje mellem tredje og fjerde lændehvirvel)
                           
                        
                              SZ2
                              
                           
                           
                              =
                           
                           
                              spæklagets tykkelse målt i mm på målepunktet P2 (7 cm fra svinekroppens midterlinje mellem tredje og fjerde bageste ribben)
                           
                        
                              H2
                              
                           
                           
                              =
                           
                           
                              muskeltykkelse målt i mm på målepunktet P2 (7 cm fra svinekroppens midterlinje mellem tredje og fjerde bageste ribben)
                           
                        
                              W
                           
                           
                              =
                           
                           
                              vægten af den varme krop (kg).
                           
                        Formlen gælder for slagtekroppe på mellem 50 og 120 kg.
               
            Del 4
      FULLY AUTOMATIC ULTRASONIC CARCASE GRADING (AUTOFOM)
      
                  1.
               
               
                  Svinekroppe klassificeres ved hjælp af apparatet benævnt AUTOFOM (Fully automatic ultrasonic carcase grading).
               
            
                  2.
               
               
                  Apparatet er forsynet med 16 ultralyds-»hoveder«, 2 MHz, (Krautkrämer, SFK 2 NP), placeret med en indbyrdes afstand på 25 mm mellem hvert målehoved.
                  Ultralyddataene omfatter målinger af spæktykkelse og muskeltykkelse.
                  Måleresultaterne omsættes ved hjælp af en computer til beregnet indhold af magert kød.
               
            
                  3.
               
               
                  Svinekroppens indhold af magert kød beregnes på grundlag af 60 målepunkter efter følgende formel:
                  
                      = 52,698684 – 0,033320 x1 – 0,027910 x2 – 0,033369 x3 – 0,042006 x4 – 0,044693 x5 – 0,038184 x6 – 0,021688 x7 – 0,023770 x8 – 0,020832 x9 – 0,018833 x10 – 0,014692 x11 – 0,018321 x12 – 0,025358 x13 – 0,024304 x14 – 0,026339 x15 – 0,020495 x16 – 0,016825 x17 – 0,019075 x18 – 0,021736 x19 – 0,020635 x20 – 0,019779 x21 – 0,027397 x22 – 0,023439 x23 – 0,022317 x24 – 0,024994 x25 – 0,026247 x26 – 0,023531 x27 – 0,019013 x28 – 0,027384 x29 – 0,031072 x30 – 0,028046 x31 – 0,025150 x32 – 0,023167 x33 – 0,024394 x34 – 0,026832 x35 – 0,024874 x36 – 0,018853 x37 – 0,021229 x38 – 0,028275 x39 – 0,027372 x40 – 0,018172 x41 – 0,017360 x42 – 0,019780 x43 – 0,022921 x44 – 0,023974 x45 – 0,024597 x46 – 0,013694 x47 – 0,014177 x48 – 0,016137 x49 – 0,016805 x50 – 0,017700 x51 – 0,022157 x52 – 0,027827 x53 + 0,051671 x54 + 0,049577 x55 + 0,049119 x56 + 0,050793 x57 + 0,050356 x58 + 0,050666 x59 + 0,053370 x60
                  hvor:
                  
                              
                                 
                           
                           
                              =
                           
                           
                              det beregnede indhold af magert kød (i procent)
                           
                        x1, x2 … x60 er de variabler, der måles ved hjælp af AUTOFOM.
               
            
                  4.
               
               
                  Beskrivelsen af målepunkterne og af den statistiske metode er angivet i del II i den ungarske protokol, der er sendt til Kommissionen i henhold til artikel 3, stk. 3, i forordning (EØF) nr. 2967/85.
                  Formlen gælder for slagtekroppe på mellem 50 og 120 kg.